rejauldu/bengali-wikipedia huggingface dataset:
হিমাংশু প্রভা রায় (জন্ম: ১৫ই আগস্ট ১৯৪৭) হলেন একজন ভারতীয় সংস্কৃত পণ্ডিত এবং ইতিহাসবিদ। তাঁর আগ্রহের ক্ষেত্রগুলি হল সামুদ্রিক প্রত্নতত্ত্ব, ইতিহাস এবং দক্ষিণ এশিয়ার সংস্কৃতি। তিনি ডিস্ট্যান্ট ওয়ার্ল্ডস প্রোগ্রাম-এর সাথে সহযোগিতামূলক গবেষণার জন্য হামবোল্ট ফাউণ্ডেশনের অ্যানেলিজ মাইয়ার গবেষণা পুরস্কারের প্রাপক এবং জার্মানির মিউনিখে লুডভিগ ম্যাক্সিমিলিয়ান বিশ্ববিদ্যালয়ের ডিস্ট্যান্ট ওয়ার্ল্ডস প্রোগ্রাম-এর সম্মানসূচক অধ্যাপক। তিনি ভারতের নতুন দিল্লিতে অবস্থিত জওহরলাল নেহেরু বিশ্ববিদ্যালয়ের সেন্টার ফর হিস্টোরিক্যাল স্টাডিজে অধ্যাপক হিসেবেও দায়িত্ব পালন করেছেন। তিনি ২০১৫ সাল পর্যন্ত ভারত সরকারের অধীনে ন্যাশানাল মনুমেন্টস অথরিটি-র চেয়ারপারসন হিসেবে নিযুক্ত ছিলেন।  আন্তঃবিভাগীয় পদ্ধতির মাধ্যমে, তিনি ইতিহাস, বিশ্ব ঐতিহ্য এবং প্রত্নতত্ত্বের ওপর অনেক বই ও গবেষণাপত্র লিখেছেন এবং গবেষণা প্রতিষ্ঠান থেকে অনেক পুরস্কার পেয়েছেন।  হিমাংশু প্রভা উল্লেখ করেছেন, বেশিরভাগ ঐতিহাসিকই মধ্যযুগীয় দক্ষিণ এশিয়ার রাজনৈতিক রাজবংশের ওপর আলোকপাত করেছেন কিন্তু সমুদ্রের ইতিহাসকে উপেক্ষা করেছেন। তাঁর সাম্প্রতিক প্রকল্পটি গোয়া থেকে ম্যাঙ্গালোর পর্যন্ত ভারতীয় উপকূলীয় অঞ্চলের ওপর দৃষ্টি নিবদ্ধ ক'রে কাজ করে, যেখানে তিনি ইউরোপীয় সময়ের ঐতিহাসিক নিদর্শনগুলির মাধ্যমে সমুদ্রের ইতিহাস অধ্যয়ন করার ইচ্ছা পোষণ করেন। তিনি সুপারিশ করেন যে উপকূলীয় ইতিহাসকে কেবল ভারতের ইতিহাস হিসাবে বিচ্ছিন্ন করা যাবে না, বরং এটি সমগ্র ভারত মহাসাগর অঞ্চল জুড়ে বিস্তৃত অঞ্চলের একটি ইতিহাস অধ্যয়ন হওয়া উচিত। অবক্ষয়প্রাপ্ত উপকূলীয় ঐতিহ্য সংরক্ষণের জন্য, তিনি মন্তব্য করেন, "যথাযথ গবেষণার ওপর আমাদের মন দিতে হবে এবং ইতিহাস, প্রত্নতত্ত্ব ও ঐতিহ্য, বিশেষ করে বিশ্ব ঐতিহ্যের মিশ্রণ করতে হবে"।   লেখা  হিমাংশু প্রভা রায়ের লেখা অনেক বইয়ের মধ্যে, তাঁর কিছু রচনা নিম্নরূপ:   প্রাচীন দক্ষিণ এশিয়ায় সমুদ্রযাত্রার প্রত্নতত্ত্ব  দক্ষিণ এশিয়ায় প্রত্নতত্ত্ব এবং বৌদ্ধধর্ম  দক্ষিণ এশিয়ার আদি ইতিহাস হিসেবে প্রত্নতত্ত্ব  মঠ এবং গিল্ড: সাতবাহনদের অধীনে বাণিজ্য  বুদ্ধের প্রত্যাবর্তন: একটি নতুন জাতির জন্য প্রাচীন প্রতীক  ভারত মহাসাগরের প্রাথমিক নাবিক সম্প্রদায়গুলি  স্মৃতিস্তম্ভ   তথ্যসূত্র   বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী প্রত্নতত্ত্ববিদ বিষয়শ্রেণী:২১শ শতাব্দীর ভারতীয় প্রত্নতত্ত্ববিদ বিষয়শ্রেণী:জীবিত ব্যক্তি বিষয়শ্রেণী:ভারতের ইতিহাসবিদ বিষয়শ্রেণী:২০শ শতাব্দীর ভারতীয় প্রত্নতত্ত্ববিদ বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:১৯৪৭-এ জন্ম বিষয়শ্রেণী:অপর্যালোচিত অনুবাদসহ পাতা
অনূর্ধ্ব-২১ জাতীয় ফুটবল চ্যাম্পিয়নশিপ হল, যা এম দত্ত রায় ট্রফি বা মণীন্দ্রনাথ দত্ত রায় ট্রফি নামেও পরিচিত ছিল ভারতীয় ফুটবল ২১ বছরের কম বয়সী খেলোয়াড়দের জন্য প্রতিযোগিতা অনুষ্ঠিত হয়। এআইএফএফ-এর প্রাক্তন সভাপতি মণীন্দ্রনাথ দত্ত রায়ের নামে এই ট্রফির নামকরণ করা হয়েছে। স্পেনের বার্সেলোনায় ১৯৯২ গ্রীষ্মকালীন অলিম্পিকে অলিম্পিক ফুটবল অনূর্ধ্ব-২৩ ইভেন্টে পরিণত হলে এই প্রতিযোগিতার সূচনা হয়। ১৯ তম এবং শেষ সংস্করণটি হরিয়ানা রাজ্যের গুরগাঁও এবং ফরিদাবাদে ১৫ থেকে ২৮ ফেব্রুয়ারি ২০১০ পর্যন্ত অনুষ্ঠিত হয়েছিল। গোয়া ফুটবল দল ২০১০ সালের টুর্নামেন্টের ফাইনালে হরিয়ানা ফুটবল দলকে ১–০ গোলে পরাজিত করে শিরোপা জিতেছিল।   ফলাফল নিম্নে বিজয়ী ও রানার্স-আপ দলের তালিকা তুলে ধরা হলো:  সময়কাল আয়োজক বিজয়ীফলাফল রানার্স-আপ১৯৯২চুঁচুড়াবাংলা১–০কর্ণাটক১৯৯৩মারগাওগোয়া২–০বাংলা১৯৯৪ইম্ফলমণিপুর১–০আসাম১৯৯৫ত্রিশূরকেরালা০–০ বাংলা১৯৯৬সিউড়ীবাংলা৩–১মহারাষ্ট্র১৯৯৭মেদিনীপুররেলওয়ে১–০বাংলা১৯৯৮নিমবহেরারেলওয়ে১–০বাংলা১৯৯৯দুমকাগোয়া১–০বাংলা২০০০ দুলিয়াজানবাংলা৩–১গোয়া২০০১মাণ্ড্যগোয়া১–১ (লটারিতে বিজয়ী)বাংলা২০০২বালিয়াবাংলা২–১সার্ভিসেস২০০৩জামালপুরপাঞ্জাব৪–১পশ্চিমবঙ্গ২০০৪ তিরুচিরাপল্লীপশ্চিমবঙ্গ১–১ তামিলনাড়ু২০০৫জামালপুরপশ্চিমবঙ্গ১–০পাঞ্জাব২০০৬গুয়াহাটিগোয়া২–১পাঞ্জাব২০০৭মাদুরাইগোয়া২–০তামিলনাড়ু২০০৮ মারগাওপাঞ্জাব৩–২মিজোরাম২০১০ফরিদাবাদ গোয়া১–০হরিয়ানা   তথ্যসূত্র   বিষয়শ্রেণী:ভারতে ফুটবল কাপ প্রতিযোগিতা বিষয়শ্রেণী:ভারতের যুব ফুটবল বিষয়শ্রেণী:যুব ফুটবল প্রতিযোগিতা বিষয়শ্রেণী:২০১০-এ ভারতে প্রতিষ্ঠিত বিষয়শ্রেণী:ভারতের বিলুপ্ত ফুটবল প্রতিযোগিতা
লক্ষ্মীপুর-১ হল বাংলাদেশের জাতীয় সংসদের ৩০০টি নির্বাচনী গুরুত্বপূর্ণ এলাকার একটি। এটি লক্ষ্মীপুর জেলার রামগঞ্জ উপজেলায় অবস্থিত, জাতীয় সংসদের ২৭৪নং আসন।  সীমানা লক্ষ্মীপুর-১ আসনটি লক্ষ্মীপুর জেলার রামগঞ্জ উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ এ এন এম শামসুল ইসলাম জাতীয় পার্টি ১৯৮৮ এম এ গোফরান জাতীয় সমাজতান্ত্রিক দল ১৯৯১ জিয়াউল হক জিয়া বাংলাদেশ জাতীয়তাবাদী দল ফেব্রুয়ারি ১৯৯৬নাজিম উদ্দিন আহমেদ স্বতন্ত্র ১৯৯৬ জিয়াউল হক জিয়া বাংলাদেশ জাতীয়তাবাদী দল ২০০১ জিয়াউল হক জিয়া বাংলাদেশ জাতীয়তাবাদী দল ২০০৮নাজিম উদ্দিন আহমেদ বাংলাদেশ জাতীয়তাবাদী দল ২০১৪ এম. এ. আউয়াল বাংলাদেশ তরিকত ফেডারেশন ২০১৮ আনোয়ার হোসেন খান বাংলাদেশ আওয়ামী লীগ২০২৪   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে লক্ষ্মীপুর-১  বিষয়শ্রেণী:লক্ষ্মীপুর জেলার জাতীয় সংসদীয় আসন
সেন্দুওয়া () ভারতের মধ্য প্রদেশ রাজ্যের বারওয়ানি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪০৯ মিটার (১৩৪১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সেন্দুওয়া শহরের জনসংখ্যা হল ৪৮,৯৪১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সেন্দুওয়া এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
আনা মারিয়া রেন্দোন মার্তিনেস (; জন্ম: ১০ মার্চ ১৯৮৬; আনা রেন্দোন নামে সুপরিচিত) হলেন একজন কলম্বীয় তীরন্দাজ, যিনি কলম্বিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০০৮ সালে তীরন্দাজীতে অভিষেক করা রেন্দোন কলম্বিয়ার হয়ে ২০০৮, ২০১২, ২০১৬ এবং ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আনা মারিয়া রেন্দোন মার্তিনেস ১৯৮৬ সালের ১০ই মার্চ তারিখে কলম্বিয়ার মেদেয়িনে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  রেন্দোন কলম্বিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২১টি ১০ পয়েন্ট অর্জন করে সর্বমোট ৬৪৯ পয়েন্ট নিয়ে তিনি ৩৬তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ২৯তম স্থান অধিকারী চীনা তাইপেইয়ের লেই চেন-ইংয়ের মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং সান্তিয়াগো আরসিলা একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬০টি ১০ পয়েন্ট অর্জন করে সর্বমোট ১৩২২ পয়েন্ট নিয়ে ১৫তম স্থান অধিকার করেছিল। অতঃপর ১৬ দলের পর্বে জার্মানির কাছে ৫–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।   তথ্যসূত্র    বহিঃসংযোগ      বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় নারী তীরন্দাজ বিষয়শ্রেণী:কলম্বিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:২০১২ গ্রীষ্মকালীন অলিম্পিকের তীরন্দাজ বিষয়শ্রেণী:২০০৮ গ্রীষ্মকালীন অলিম্পিকের তীরন্দাজ বিষয়শ্রেণী:তীরন্দাজীতে প্যান আমেরিকান গেমস পদক বিজয়ী বিষয়শ্রেণী:২০২৩ প্যান আমেরিকান গেমসের তীরন্দাজ বিষয়শ্রেণী:২০১৯ প্যান আমেরিকান গেমসের তীরন্দাজ বিষয়শ্রেণী:২০১৫ প্যান আমেরিকান গেমসের তীরন্দাজ বিষয়শ্রেণী:২০০৭ প্যান আমেরিকান গেমসের তীরন্দাজ
থাম্ব|গণিত এর চিত্র গণিত এবং এর প্রয়োগসমূহে, মূল গড় বর্গকে (RMS বা rms বা আরএমএস) গড় বর্গের (এক সেট সংখ্যার বর্গের গাণিতিক গড়) বর্গমূল হিসাবে সংজ্ঞায়িত করা হয়। আরএমএসকে দ্বিঘাত গড়  হিসাবেও চিহ্নিত করা হয় এবং এটি ২ ঘাতসম্পন্ন সাধারণীকৃত গড়ের একটি বিশেষ ক্ষেত্র। আরএমএসকে একটি চক্রের সময়কালের তাৎক্ষণিক মানগুলির বর্গের সমাকলন পদগুলির ক্ষেত্রে ধারাবাহিকভাবে পৃথক ফাংশনের জন্যও সংজ্ঞায়িত করা যায়।  পরিবর্তী তড়িৎ প্রবাহের জন্য, আরএমএস হলো ধ্রুব একমুখী বিদ্যুৎ প্রবাহের মানের সমান যা রোধকে একই পরিমাণ শক্তি অপচয় করে।   সংজ্ঞা  n সংখ্যক মানের সেটের  ক্ষেত্রে আরএমএস হলো,      সময় ব্যবধানে অবিচ্ছিন্ন ফাংশনের (বা তরঙ্গাকার ফাংশন) f(t) জন্য সংশ্লিষ্ট সূত্র     এবং সমস্ত সময়ের জন্য কোনও ফাংশনের আরএমএস      তথ্যসূত্র   বিষয়শ্রেণী:গড় বিষয়শ্রেণী:পরিসংখ্যানগত বিচ্যুতি এবং বিচ্ছুরণ
মঙ্গোলিয়া-ফিলিপাইন সম্পর্ক বলতে বোঝায়  মঙ্গোলিয়া ও ফিলিপাইনের মধ্যে কূটনৈতিক,সাংস্কৃতিক ও বাণিজ্যিক সম্পর্ককে। মঙ্গোলিয়া ও ফিলিপাইনের মধ্যে সম্পর্ক, ১১ অক্টোবর, ১৯৭৩ সালে প্রতিষ্ঠিত হয়।  মঙ্গোলিয়ার উলান বাতারায় ফিলিপাইনের একটি দূতাবাস রয়েছে, অন্যদিকে ফিলিপাইনের মাকতিতে মেট্রো ম্যানিলায় মঙ্গোলিয়ার একটি দূতাবাস রয়েছে।   মঙ্গোলিয়া হল চীন ও রাশিয়া দ্বারা সীমাবন্ধ ল্যান্ডব্লক দেশ আর ফিলিপাইন হল প্রশান্ত মহাসাগরে অবস্থিত অনেক গুলি দ্বীপের সমষ্টি দ্বারা গঠিত দেশ। দেশ দুটির মধ্যে দূরত্ব থাকলেও দুই দেশের মধ্যে কূটনৈতিক সম্পর্ক বহু পুরাতন। দুই দেশের সম্পর্ক অনেক উন্নত। দেশ দুটির মধ্যে শিল্প ও বাণিজ্য বিষয়ক চুক্তি রয়েছে। মঙ্গোলিয়ায় বহু ফিলিপাইন জনগণ বসবাস করছেন। অনেকে কর্মসূত্রে মঙ্গোলিয়ায় অবস্থান করছেন। তেমনি ভাবে বহু মঙ্গোলিয়ান জনগণ দ্বীপরাষ্ট্র ফিলিপাইনে অবস্থান করছে কর্ম সূত্রে।  রাজ্য পরিদর্শন মঙ্গোলিয়ান রাষ্ট্রপতি নাটাসিগানিন বাগাবান্দি ফিলিপাইনের ১-৪ সেপ্টেম্বর, ২০০০ সালে রাষ্ট্রীয় সফর করেন, এটি ফিলিপাইন সফর করার জন্য  মঙ্গোলিয়ান রাষ্ট্রের প্রথম কোনো প্রধানের সফর ছিল।   অর্থনৈতিক সম্পর্ক   ১৪ সেপ্টেম্বর, ২০১২ সালে একটি বিবৃতিতে ঘোষণা করা হয়েছে যে বাণিজ্য ও শিল্পের ফিলিপাইন চেম্বার অব কমার্স অ্যান্ড ইন্ডাস্ট্রি এবং মঙ্গোলিয়ান ন্যাশনাল চেম্বার অব কমার্স অ্যান্ড ইন্ডাস্ট্রি কর্তৃক একটি অংশীদারত্বের চুক্তি স্বাক্ষরিত হওয়ার পর বাণিজ্য সম্পর্ক প্রতিষ্ঠিত হয়। চুক্তিটি বাণিজ্য সম্পর্ক উন্নয়নের, তথ্য, ব্যবসা যোগাযোগ শক্তিশালীকরণ এবং ফিলিপাইন-মঙ্গোলিয়া ব্যবসা পরিষদের প্রতিষ্ঠার পাশাপাশি।   দুই দেশের মধ্যে ১ ম পলিসি পরামর্শ ১৯ ​​মার্চ, ২০১৩ তারিখে মানিলোতে অনুষ্ঠিত হয়। দুই দেশের সম্পর্ক আরো জোরদার করার জন্য একমত এটি বিভিন্ন ক্ষেত্রে সহযোগিতা বৃদ্ধি করার জন্য সম্মত হয়েছিল যার মধ্যে বাণিজ্য ও বিনিয়োগ, শ্রম পর্যটন, সংস্কৃতি এবং ক্রীড়া অন্তর্ভুক্ত ছিল।   ৯ ই জুলাই, ২০০৯ সালে, মঙ্গোলিয়ার ব্যবসায়ী বখত সোডনম মঙ্গোলিয়া প্রথম অবৈতনিক কনসাল হিসেবে শপথ নেন  মঙ্গোলিয়াতে ফিলিপাইনের অনারারি কনসাল হিসাবে তাঁর নিয়োগ বাণিজ্য, পর্যটন, খনির, সেবা খাত, সংস্কৃতি, শিক্ষা এবং জনগণের সাথে যোগাযোগের ক্ষেত্রে দ্বিপাক্ষিক সম্পর্কের প্রসারের প্রচেষ্টা চালাবে। ডিএফএ-এর মতে, উলান বাটারে অবস্থিত একটি সম্মানিত কনসুলেটটি মঙ্গোলিয়াতে বসবাসরত এবং কাজ করার জন্য ফিলিপিনোসের সাহায্য করবে।  ফিলিপাইন এবং মঙ্গোলিয়া অক্টোবর ১৯৭৩ সালে কূটনৈতিক সম্পর্ক স্থাপন করেছিল।   মাইগ্রেশন   মঙ্গোলিয়া ইমিগ্রেশন এজেন্সি, ১ জুলাই থেকে ১ আগস্ট ২০১৩ পর্যন্ত মঙ্গোলিতে অবৈধভাবে বসবাসকারী ফিলিপিন্স নিবন্ধন করতে একটি প্রচারাভিযান শুরু করেছে। জুলাই ২০১৩ অনুযায়ী মঙ্গোলিতে ৪৪১ টি ফিলিপিন্স জনগণ নিবন্ধিত রয়েছে।  দুটি দেশ অবৈধ্য ভাবে বসবাসকারী জনগণের  সঠিক সংখ্যার জানার জন্য কাজ করছে।   তথ্যসূত্র   বিষয়শ্রেণী:মঙ্গোলিয়ার বৈদেশিক সম্পর্ক বিষয়শ্রেণী:ফিলিপাইনের দ্বিপাক্ষিক সম্পর্ক
নিউটাউন অ্যাসোসিয়েশন ফুটবল ক্লাব (, ; এছাড়াও নিউটাউন এএফসি অথবা শুধুমাত্র নিউটাউন নামে পরিচিত) হচ্ছে নিউটাউন ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৮৭৫ সালে প্রতিষ্ঠিত হয়েছে। নিউটাউন এএফসি তাদের সকল হোম ম্যাচ নিউটাউনের ল্যাথাম পার্কে খেলে থাকে; যার ধারণক্ষমতা হচ্ছে ৫,০০০। বর্তমানে এই ক্লাবের ম্যানেজারের দায়িত্ব পালন করছেন ক্রিস হিউজেস এবং সভাপতির দায়িত্ব পালন করছেন হাওয়ার্ড এলিস। ওয়েলশ রক্ষণভাগের খেলোয়াড় ক্রেইগ উইলিয়ামস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, নিউটাউন এএফসি এপর্যন্ত ২টি শিরোপা জয়লাভ করেছে; যার ২টিই ছিল ওয়েলশ কাপ শিরোপা রয়েছে।  অর্জন ওয়েলশ কাপ: চ্যাম্পিয়ন: ১৮৭৮–৭৯, ১৮৯৪–৯৫ রানার-আপ: ১৮৮০–৮১, ১৮৮৫–৮৬, ১৮৮৭–৮৮, ১৮৯৬–৯৭, ২০১৪–১৫ ওয়েলশ লীগ কাপ: রানার-আপ: ২০১১/১২ লীগ অভ ওয়েলস: রানার-আপ: ১৯৯৫–৯৬, ১৯৯৭–৯৮  তথ্যসূত্র  বহিঃসংযোগ     বিষয়শ্রেণী:নিউটাউন অ্যাসোসিয়েশন ফুটবল ক্লাব বিষয়শ্রেণী:কেমরে প্রিমিয়ারের ক্লাব বিষয়শ্রেণী:ওয়েলসের ফুটবল ক্লাব বিষয়শ্রেণী:১৮৭৫-এ ওয়েলসে প্রতিষ্ঠিত বিষয়শ্রেণী:১৮৭৫-এ প্রতিষ্ঠিত ফুটবল ক্লাব
পেটেন্ট, ডিজাইন ও ট্রেডমার্কস অধিদপ্তর হল বাংলাদেশ সরকারের একটি অধিদপ্তর, যা পেটেন্ট, ডিজাইন ও ট্রেডমার্কসের জন্য দায়িত্বপ্রাপ্ত। এর সদরদপ্তর বাংলাদেশের রাজধানী ঢাকায় অবস্থিত। এটি শিল্প মন্ত্রণালয়ের আওতাধীন একটি বিভাগ। ট্রেডমার্ক আইন, ২০০৯ এবং ট্রেডমার্ক বিধি, ১৯৬৩ অনুসারে পেটেন্ট, ডিজাইন ও ট্রেডমার্কস অধিদপ্তর ট্রেডমার্ক রেজিস্ট্রেশন দিয়ে থাকে।   ইতিহাস  ১৯৮৫ সালের ১১ই মে বাংলাদেশ সরকার ওয়ার্ল্ড ইন্টেলেকচুয়াল প্রোপার্টি অর্গানাইজেশনে যোগদান করে এবং ১৯৯৯ সালের ফেব্রুয়ারিতে প্যারিসে অনুষ্ঠিত ইন্ডাস্ট্রিয়াল প্রোপার্টি প্রোটেকশন কনভেনশনে যোগ দেয়। ১৯৮৯ সালে সংস্থানপন মন্ত্রণালয়ের আওতাধীন বিভাগ হিসেবে পেটেন্ট অফিস এবং ট্রেডমার্ক রেজিস্ট্রি অফিস দুটি কাজ শুরু করে। ২০০৩ সালে সরকার প্রাক্তন পেটেন্ট অফিস ও ট্রেডমার্কস রেজিস্ট্রি অফিস দুটি একীভূত করে পেটেন্ট, ডিজাইন ও ট্রেডমার্কস অধিদপ্তর প্রতিষ্ঠা করে এবং এটিকে শিল্প মন্ত্রণালয়ের অধীনে আনা হয়। এটি বাংলাদেশের মেধা সম্পদ সুরক্ষায় নতুন নতুন উদ্ভাবনের পেটেন্ট, ডিজাইন সত্ত্ব মঞ্জুর করা, পণ্য ও সেবার ট্রেডমার্ক ও ভৌগোলিক নির্দেশক পণ্য নিবন্ধন করে। বাংলাদেশ কপিরাইট অফিসের সাথে সমন্বয় করতে ব্যর্থ হওয়ার কারণে অফিসটির সমালোচনা হয়, উভয়ই বাংলাদেশে বুদ্ধিজীবীর সম্পত্তি সুরক্ষার জন্য দায়ী।  ২০১৯ সালে পেটেন্ট, ডিজাইন ও ট্রেডমার্কস অধিদপ্তর নাম পরিবর্তন করে ইন্ডাস্ট্রিয়াল প্রপার্টি অফিস বাংলাদেশ নামকরণ করার প্রস্তাব করা হয়। এছাড়া জনবল ১১৩ জন থেকে বাড়িয়ে তিনগুণ করা, প্রধান পদের নাম মহাপরিচালক করা এবং অনলাইন কার্যক্রম বাড়ানোর চেষ্টা করা শুরু হয়।  ২০২২ সালের এপ্রিল মাসে ‘বাংলাদেশ পেটেন্ট বিল-২০২১’ সংসদে পাস হয়। এই বিলে পেটেন্ট মালিকের স্বত্ব ১৬ বছর থেকে বাড়িয়ে ২০ বছর করা হয়।  তথ্যসূত্র  বিষয়শ্রেণী:বাংলাদেশ সরকারের অধিদপ্তর বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:২০০৪-এ বাংলাদেশে প্রতিষ্ঠিত
মুসা জমির মালদ্বীপের বর্তমান পররাষ্ট্রমন্ত্রী। এর আগে তিনি ২৮ অক্টোবর ২০১৫ থেকে ১১ নভেম্বর ২০১৯ পর্যন্ত মালদ্বীপের পর্যটন মন্ত্রী হিসেবে দায়িত্ব পালন করেন। তিনি একই মেয়াদে মালদ্বীপের সোশ্যাল কাউন্সিলের চেয়ারম্যান হিসেবেও দায়িত্ব পালন করেন।  মুসা জমির ২০০৯ - ২০১৪ সাল পর্যন্ত ১৭তম মজলিসের সদস্য ছিলেন।   প্রাথমিক জীবন এবং শিক্ষা  জমির ইউনিভার্সিটি অফ সান্ডারল্যান্ড থেকে ব্যাচেলর অফ বিজনেস ম্যানেজমেন্ট এবং কার্ডিফ মেট্রোপলিটন ইউনিভার্সিটি থেকে ব্যবসায় প্রশাসনে স্নাতকোত্তর ডিগ্রি অর্জন করেছেন।    কর্মজীবন  বাম|থাম্ব| ২০২৪ সালের জুনে মার্কিন যুক্তরাষ্ট্রের পররাষ্ট্রমন্ত্রী অ্যান্টনি ব্লিঙ্কেনের সাথে জমির জমির ২০০৮ সালে অধুনা বিলুপ্ত পিপলস অ্যালায়েন্সের (পিএ) প্রতিষ্ঠাতাদের একজন ছিলেন, যেটি তিনি উপরাষ্ট্রপতি হিসেবে দায়িত্ব পালন করেছিলেন এবং ইভেন্টে প্রতিনিধিত্ব করেছিলেন। তিনি ২০১১ সালে প্রগ্রেসিভ পার্টি অফ মালদ্বীপে (পিপিএম) যোগদান করেছিলেন যার জন্য তিনি ভাইস প্রেসিডেন্ট হিসেবে দায়িত্ব পালন করেছিলেন। এবং পার্টির কার্যক্রমে সহায়ক ছিল। ২০০৯ - ২০১৪ সাল পর্যন্ত তিনি ১৭তম গণ মজলিসে কিনবিধুর এমপি ছিলেন। তিনি বিভিন্ন কমিটির সদস্য ছিলেন এবং ২৮ অক্টোবর ২০১৫ - ১৭ নভেম্বর ২০১৮ সাল পর্যন্ত রাষ্ট্রপতি ইয়ামিনের মেয়াদে পর্যটন মন্ত্রী ছিলেন   তথ্যসূত্র   বিষয়শ্রেণী:মালদ্বীপের মন্ত্রী বিষয়শ্রেণী:মালদ্বীপের পররাষ্ট্রমন্ত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মালদ্বীপীয় রাজনীতিবিদ বিষয়শ্রেণী:মালের ব্যক্তি বিষয়শ্রেণী:জীবিত ব্যক্তি বিষয়শ্রেণী:মালদ্বীপের অর্থমন্ত্রী
আল-সায়্যিদা নাফিসা মসজিদ বা মাশহাদ আল-সায়্যিদা নাফিসা হল আল-সায়্যিদা নাফিসা জেলার (বা সেবা উপত্যকার) একটি মসজিদ, মিশরের কায়রোতে আল-কারাফা (বা মৃতের শহর) নামক বৃহত্তর ঐতিহাসিক নেক্রোপলিসের একটি অংশ। এটি সায়েদা সায়েদা নাফিসা বিনত আল-হাসান স্মরণে নির্মিত হয়েছে, তিনি একজন প্রশংসিত ইসলামিক পণ্ডিত এবং ইসলামের নবি ও রাসুল মুহাম্মদ-এর আহল আল-বাইত ( নবি পরিবারের) সদস্য ছিলেন। মসজিদের ভিতরে একপাশে সাইয়িদা নাফিসার মাজার রয়েছে।  এটি ঐতিহাসিক কায়রো-এর 'ইউনেস্কো বিশ্ব ঐতিহ্যবাহী স্থান'এর অংশ হিসাবে তালিকাভুক্ত।   অবস্থান  মসজিদটি আহলে বাইত রোড-এ অবস্থিত, যেখানে পথের ধারে সুপরিচিত ইসলামী ব্যক্তিত্বদের স্মরণে অসংখ্য সমাধি রয়েছে। ইমাম আলী জায়নুল আবিদিনের মাজারের পরে আল-সায়েদা নাফিসাহ মসজিদটি হলো রাস্তার দ্বিতীয় গন্তব্য। রাস্তাটি ইমাম জয়নুল আবিদিনের মাজার দিয়ে শুরু হয়ে সাইয়্যিদা নাফিসা, সাইয়্যিদা সাকিনা বিনতে হোসাইন, সাইয়্যিদা রুকিয়াহ বিনতে আলী বিন আবু তালেব, সাইয়্যেদ মুহাম্মদ ইবনে জাফর আল-সাদিক এবং মুহাম্মদের খালা সাইয়্যিদা আতিকা-এর সমাধি পার হয়ে সাইয়িদা জয়নাব-এর স্মৃতি স্থাপনা আল-সায়েদা জয়নাব মসজিদ-এর সাথে গিয়ে শেষ হয় ।   বর্ণনা  আল-মাকরিজির পরিকল্পনা ইঙ্গিত করে যে নাফিসার সমাধি নির্মাণকারী প্রথম ব্যক্তি ছিলেন আব্বাসীয় যুগে মিশরের গভর্নর ওবায়দুল্লাহ ইবনে আল-সুরি। এই সময়ে তামার তৈরি কেবিনও স্থাপন করা হয়েছিল। তারপর ফাতেমীয় যুগে মাজারটি পুনর্নির্মাণ করা হয়েছিল, যেখানে একটি গম্বুজও যুক্ত করা হয়েছিল। তবে মাজারের দরজায় স্থাপিত একটি মার্বেল ট্যাবলেটে ফাতেমীয় খলিফা মুস্তানসিরের নাম এবং তার উপাধিগুলি দেখায় এমন স্থাপত্য সম্পর্কে কোনও ইতিহাস পাওয়া যায় না। ফাতেমীয় খলিফা আল-হাফেজের শাসনামলে কিছু ফাটল দেখা দেওয়ার পর গম্বুজটি সংস্কার করা হয়। মিহরাবটিও ১১৩৮ সালে মার্বেল দিয়ে আবৃত ছিল। প্রিন্স আবদ আল-রহমান কাটখুদার শাসনামলে উসমানীয় যুগে সমাধিটি পুনর্নবীকরণ করা হয়েছিল, যা তিনি আজ অবধি বিদ্যমান ফর্মের উপর মাজারটি নির্মাণ করেছিলেনخطط المقريزيحياء الميت بفضائل اهل البيت - السيوطي এখানে পুরুষ এবং মহিলাদের জন্য প্রবেশদ্বার রয়েছে এবং আধুনিক যুগে প্রবেশদ্বারগুলিকে মার্বেল এবং অসামান্য কার্পেট দিয়ে সংস্কার করা হয়েছে । মসজিদের অভ্যন্তরে একটি করিডোর রয়েছে যা শরীফ-এর কক্ষের দিকে নিয়ে যায় এবং করিডোরের উপরে আহলে বাইত সম্পর্কিত চিত্রকর্ম আঁকা রয়েছে এবং তাদের প্রশংসামূলক কবিতা লেখা রয়েছে।  ২০২১ সালের জুন মাসে দাউদি বোহরা-এর প্রধানের সফরের সময় নাফিসার কবরের উপর নতুন জারিহ উদ্বোধন করা হয়। https://www.egypttoday.com/Article/1/105206/Sisi-praises-Indian-Bohra-community%E2%80%99s-role-in-restoring-Islamic-sites; Sisi hails efforts of Sultan of Bohra sect in renovating Egyptian shrines. https://egyptindependent.com/sisi-hails-efforts-of-sultan-of-bohra-sect-in-renovating-egyptian-shrines/   আরও দেখুন    মসজিদের তালিকা  আফ্রিকার মসজিদের তালিকা  মিশরের মসজিদের তালিকা   তথ্যসূত্র    বহিঃসংযোগ    ইসলামিক নিদর্শনগুলির সরকারি ওয়েবসাইট  বিষয়শ্রেণী:কায়রোর মসজিদ বিষয়শ্রেণী:১২শ শতাব্দীর মসজিদ বিষয়শ্রেণী:মিশরের স্থাপনা বিষয়শ্রেণী:গম্বুজসহ মসজিদ বিষয়শ্রেণী:বিশ্ব ঐতিহ্যবাহী স্থান বিষয়শ্রেণী:মিশরের মসজিদ
শকুন্তলা বড়ুয়া (, ) ভারতীয় বাংলা চলচ্চিত্রের একজন অভিনেত্রী। তিনি কলকাতায় জন্মগ্রহণ করেন।   চলচ্চিত্র    গোগোলের কীর্তি (২০১৪)  ফিরে এসো তুমি (২০১২)  অমরিতা (২০১২)  পিরিতি কাঁঠালের আঠা (২০১১)  সেদিন দেখা হয়েছিলো (২০১০)  বেজন্মা (২০১০)  মনের অজান্তে (২০০৯)  নায়ক (২০০৬)  বিশ্বাসঘাতক (২০০৩)  পরিণতি (২০০১)  শেষ আশ্রায় (২০০১)  আপন হলো পর (২০০০)  খোলানগর (২০০০)  সজনী আমার সোহাগ (২০০০)  শেষ ঠিকানা (২০০০)  দাবিদার (১৯৯৯)  দহন (১৯৯৮)  মান অপমান (১৯৯৭)  মনসা কণ্যা (১৯৯৭)  সপ্তমি (১৯৯৭)  মশাল (১৯৯৫)  শেষ প্রতিক্ষা (১৯৯৫)  বাাবা লোকনাথ (১৯৯৪)  শেষ চিঠি (১৯৯৪)  তুমি যে আমার (১৯৯৪)  দুরন্ত প্রেম (১৯৯৩)  প্রেমি (১৯৯৩)  কথা দিলাম (১৯৯১)  বদনাম (১৯৯০)  বলিদান (১৯৯০)  দেবতা (১৯৯০)  এখানে আমার স্বর্গ (১৯৯০)  জীবন সঙ্গী (১৯৯০)  মন্দিরা (১৯৯০)  আমার তুমি (১৯৮৯)  আমানত (১৯৮৯)  আমার প্রেম (১৯৮৯)  আশা ও ভালোবাসা (১৯৮৯)  চোখের আলো (১৯৮৯)  মনে মনে (১৯৮৯)  তুফান (১৯৮৯)  আগমন (১৯৮৮)  কিডনাফ (১৯৮৮)  ওরা চারজন (১৯৮৮)  অমর সঙ্গী (১৯৮৭)  লাল গোলাপ (১৯৮৪)   তথ্যসূত্র    বহিঃসংযোগ       শকুন্তলা বড়ুয়া গোমোলো  বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:কলকাতার ব্যক্তি বিষয়শ্রেণী:১৯৪৭-এ জন্ম বিষয়শ্রেণী:কলকাতার অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় হিন্দু বিষয়শ্রেণী:বাঙালি হিন্দু বিষয়শ্রেণী:বাংলা চলচ্চিত্র অভিনেত্রী
গোশত নরম মাংসকে বোঝায়, যা দীর্ঘ সময় ধরে রান্না করা হয় এবং এটি ভারতীয় উপমহাদেশ,  মধ্য এশিয়া, মধ্য প্রাচ্যের বেশ কয়েকটি রন্ধনশৈলীতে রন্ধনের উপাদান হিসাবে ব্যবহৃত হয়। শব্দটির উদ্ভব হয় ফার্সি শব্দ গোশত  থেকে যার অর্থ "মাংস", বিশেষত ছাগলের মাংস।UrduWord.com  ভারতে, বেশিরভাগ গোশতজাতীয় খাবারের মধ্যে ছাগলের মাংস থাকে। ভারতে, "মটন" শব্দটি ইংরেজিভাষী বিশ্বের অন্য অন্যান্য দেশের মত একটি বড় ভেড়ার মাংসকে না বুঝিয়ে, তার পরিবর্তে ছাগলের মাংসকে বোঝায়। যখন ভারতীয় খাদ্যগুলোকে পশ্চিমা খাদ্য হিসেবে অভিযোজন করা হয়, তখন মেষশাবকের মাংস প্রায়শই অভিযোজনে ব্যবহৃত হয়। ফলে এটি একটি সাধারণ ভুল ধারণা তৈরি করেছে যে গোশত মানে "মেষশাবক"।   জনপ্রিয় ভারতীয় উপমহাদেশের খাবার বিরিয়ানি ও সেইসাথে আফগানি বিরিয়ানির একটি প্রাথমিক উপাদান হল গোশত।  এগুলির মধ্যে রয়েছে:   ভুনা গোশত,  ঘন ও হালকা ঝোলসহ একটি তরকারি   কড়াই গোশত, একটি ঐতিহ্যগত গোল পাত্রে রান্না হয়   রান গোশত, ছাগলের ভাজা পা   ডাল গোশত, ডাল দিয়ে তৈরি  নিহারী গোশত, একটি মাংসের স্টু   রারা গোশত, ভাজা ভেড়ার মাংসের তরকারি  সাগ গোশত, পালং শাক, সরিষা পাতা দিয়ে রান্নাকৃত  বিরিয়ানি গোশত, বিশেষত এটির আমিষাশী সংস্করণ  আরো দেখুন  মাংস   তথ্যসূত্র   বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:বাংলা শব্দ ও বাক্যাংশ বিষয়শ্রেণী:উর্দু শব্দ ও বাক্যাংশ বিষয়শ্রেণী:ফারসি শব্দ ও শব্দসমষ্টি বিষয়শ্রেণী:ভারতীয় তরকারি বিষয়শ্রেণী:বাঙালি খাবার বিষয়শ্রেণী:পাকিস্তানি রন্ধনশৈলী বিষয়শ্রেণী:পাকিস্তানি তরকারি বিষয়শ্রেণী:দক্ষিণ এশীয় তরকারি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভারতীয় রন্ধনশৈলী বিষয়শ্রেণী:পাকিস্তানি মাংসের পদ
হাইসন, বা সৌভাগ্যবান ড্রাগন চা, হচ্ছে চীনের আনহুই প্রদেশের একটি চৈনিকসবুজচা।  এটি কচি পাতার থেকে তৈরি করা হয় যা সরু করে বলে লম্বা করা হয়, এর পাকানো আকৃতি হালকাভাবে ঘূর্ণিত হয়। খুব সম্ভবত হাইসন একটি ক্যান্টনীয় নাম () থেকে উদ্ভূত হয়েছে, যা আক্ষরিক অর্থে "সমৃদ্ধ বসন্ত চা", যদিও এ নিয়ে একটি কথা প্রচলিত আছে যে এটি একজন ইংরেজ চা বণিক, ফিলিপ হাইসনের নাম থেকে এসেছে। হাইসন চাকে নিম্নলিখিত তিনটি শ্রেণীতে ভাগ করা হয়েছে: মি সি, চেং সি এবং ফু সি।  হাইসন চাকে প্রায়ই একটি নিম্ন মানের বা মধ্যম মানের চা হিসাবে চিন্তা করা হয়, যখন কচি হাইসনকে উচ্চ মানের বিবেচনা করা হয়। এটি আগেভাগেই তোলা হয়, "বর্ষা কালের আগেই," এবং একটি পূর্ণবিস্তৃত, তীব্র স্বাদযুক্ত এবং সোনালী রঙের হয়ে থাকে। কচি হাইসন চা , চুন মে (একটি শক্ত, ছোট, জটবাধা পাতা), ফোং মী (দীর্ঘ, বড়, কোঁকড়ানো পাতা), সো মে (একটি ছোট, অ-কঠিন, জটবাধা পাতা) এবং অন্য বিভাজিত উপশ্রেণীতে বিভক্ত। এটিকে কখনও কখনও প্রথম, দ্বিতীয়, এবং তৃতীয় কচি হাইসন হিসেবেও শ্রেণীবদ্ধ করা হয়। কচি হাইসনের জন্য চীনা নাম হল- ইয়ু চিন চা এবং নিম্নোক্ত শ্রেণীতে শ্রেণীভুক্ত করা হয়েছেঃ মি ইয়ু, ও ইয়ু, আই ইয়ু, ইয়া ইয়ু এবং সি ইয়ু। প্রস্তুত পদ্ধতি হাইসন প্রস্তুত করতে, ৬ আউন্সের কাপের জন্য ১ চা-চামচ ব্যবহার করুন, স্ফুটনাংকের নিচে পানি ব্যবহার করুন, এবং ২-৩ মিনিটের জন্য জ্বাল দিন।  হাইসন চাকে হালকা, উষ্ণ, মসৃণ, ভাল-আকৃতির, মাটিসদৃশ, স্নিগ্ধ, এবং প্রাণবন্ত স্বাদ হিসাবে বর্ণিত করা হয়েছে। এটাকে গরম বা জমাটবদ্ধ বরফের মতো করে পরিবেশন করা যেতে পারে। এতে দুধ এবং চিনি সাধারণত যোগ করা হয় না, এবং এগুলো হাইসন চায়ের স্বাদ হ্রাস করে দেয় বলে মনে করা হয়, তবে ঠান্ডা হাইসন চা প্রায়ই চুন বা লেবু দিয়ে সুশোভিত করে পরিবেশন করা হয়।  ঐতিহাসিক এবং সাহিত্যিক উল্লেখ  প্রায়শই মধ্যম মানের বিবেচনা করা হলেও, ১৮ শতকের ব্রিটিশরা হাইসন চাকে অত্যন্ত মূল্যবান বলে প্রশংসা করত এবং অন্যান্য চায়ের তুলনায় হাইসন চায়ের জন্য ট্যাক্স বেশি দিতে হত। বোস্টন টি পার্টির সময়কালে হাইসান চা, যা ধ্বংস হয়ে গিয়েছিল এমন তিনশরো অধিক চা সিন্ধুকের থেকে ১৫টি চায়ের প্রতিনিধিত্ব করে।  হাইসন চা’কে ১৮৪৭ সালের রালফ ওয়াল্ডো এমারসনের "জিনোফেনস" এর প্রথম স্তবকে সূত্র হিসেবে উল্লেখ করেছেন: "ভাগ্য ক্রমে, বিকল্প পথে নয়, সাবধানী প্রকৃতি হাইসনকে এবং প্রাচীর-ফুলে এক সুগন্ধি দিয়েছে, আঙ্গুর-লতা ও জলপ্রপাতের এক শব্দ, মরুভূমি এবং হ্রদের থেকে এক অবয়ব।"  ইংরেজ প্রবন্ধকার চার্লস ল্যাম্ব তাঁর প্রবন্ধ "ওল্ড চায়নাতে" হাইসন চা’কে উল্লেখ করেছেন, যা এলিয়ার প্রবন্ধ (১৮৩৫ সালে প্রকাশিত, এলিয়াসের শেষ প্রবন্ধে) সংষ্করণে প্রকাশিত হয়:গত সন্ধ্যায় আমি আমার চাচাত ভাইয়ের কাছে ইঙ্গিত করেছিলাম, আমাদের হাইসন শেষ হওয়াতে (যা আমরা তখনও এক বিকালে পুরাতন চলনে যথেষ্ট পান করি) এই স্পেসিওসা মিরাকুলায় কিছু অসাধারণ পুরানো নীল চীনা পাত্রের উপর।''  তথ্যসূত্র  বিষয়শ্রেণী:সবুজ চা বিষয়শ্রেণী:আনহুয়েইয়ে উৎপন্ন চীনা চা